Живко Лазаров
На легло от паднали листа…

chitanka.info

На легло от паднали листа

с цвят на старо злато и рубини,

сред приказната есенна гора,

искам да я любя, да я имам!

Шедьовър-китеник е простряла есента

с чудни форми, багри и окраски!

Сякаш е събор на вълшебства,

а магове провеждат бал със маски.

Лудетината — вятър, покрай мен

бавно се завихря и понася.

Дърветата попаднаха във крен

и луднаха из въздуха листата.

Ветре, моля те, недей лудува!

Съхрани любовната постеля!

Искам да обичам! Да целувам!

Но къде е приказната фея?!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.